Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az Alkotmány 2. § (1) bekezdésében deklarált jogállamiság elvével és az abból fakadó tisztességes eljáráshoz való joggal összefüggésben visszásságot okoz, ha az adóhatóság az adózás rendjéről szóló 1990. évi XCI. törvény 1. § (5) bekezdésésben előírt
Paragraph Index: 327

1998. évi adózási mód választásáról” rovatba írta, hogy „áfa-mentességet kérek”. A bevallás e részén az átalányadó választásáról kellett nyilatkozni, s ezen időszakban a nagy mennyiségű éves bevallás feldolgozása során nem várható el az adóhatósági dolgozóktól, hogy a rögzítendő adatokon túli bevallásra tett feljegyzéseket is értékeljék. Miután a panaszos ténylegesen nem választotta az alanyi adómentességet, így 1998. évben is terhelte bevallási kötelezettség. Ennek nem tett eleget, így az adóhatóság ismételten mulasztási bírsággal sújtotta. A panaszos fellebbezéseit az APEH Adóügyi Főosztálya elutasította. Az adóhatóság az 1998. október 1-jén személyesen megjelent panaszost újra tájékoztatta az alanyi adómentesség választásának szabályairól, külön felhívta a figyelmét arra, hogy ezen bejelentést visszamenőleges hatállyal nem lehet megtenni. Minderről jegyzőkönyvet is vett fel az adóhatóság. A panaszos 1998. október 1-jén személyesen adta le a változásbejelentő lapot, amelyen az áfa-törvény 49. §-a szerinti alanyi adómentességet választotta. A változás hatálybalépésének időpontja a jogszabály értelmében 1999. január 1. Az állampolgári jogok országgyűlési biztosának általános helyettese megállapította, hogy az adóhatóság azzal, hogy a jogszabályban előírt tájékoztatási kötelezettségének egy ízben nem tett eleget, a vizsgált alkotmányos joggal összefüggésben visszásságot okozott. Ajánlással azonban nem élt, mert a visszásságot az adóhatóság saját hatáskörében orvosolta. A vizsgálat feltárta továbbá azt is, hogy a panaszos az adóhatóság részletes tájékoztatása után sem tanúsított jogkövető magatartást, így a felhalmozódott tartozás kizárólag az ő magatartására vezethető vissza, az adóhatóság eljárása tehát nem okozott az alkotmányos jogaival összefüggésben visszásságot. OBH 703/1999. A települési önkormányzat képviselő-testülete az Alkotmány 2. § (1) bekezdésében deklarált, jogállamiságból fakadó jogbiztonság alkotmányos elvével, az Alkotmány 70/E. § (1) bekezdésében rögzített szociális biztonsághoz és ellátáshoz való joggal, valamint az Alkotmány 13. § (1) bekezdésében rögzített tulajdonhoz való joggal összefüggésben okoz visszásságot, ha helyi rendeletével az általa fenntartott időseket ápoló-gondozó otthonokban egyszeri bekerülési összeg megfizetését írja elő, annak ellenére, hogy az otthonok nem biztosítják az ehhez jogszabályban előírt, az átlagot jóval meghaladó minőségű elhelyezési körülményeket. Teljes szöveg: 3.14. alfejezetben. 2000/88/II. szám OBH 823/1999. I. A Alkotmány 2. § (1) bekezdésével összefüggésben visszásságot okoz a megyei FM Hivatal eljárása, ha a részaránytulajdonnak megfelelő aranykorona értékű termőföldet a törvényben meghatározott ügyintézési határidő túllépésével adja ki. II. Az Alkotmány 13. § (1) bekezdésével összefüggésben visszásságot okoz az FM Hivatal eljárása, ha a földkiadó bizottság — ingatlan-nyilvántartási bejegyzésre nem alkalmas — okiratát határozatával nem pótolja. Teljes szöveg: 3.10. alfejezetben. OBH 913/1999. Visszásságot okoz az Alkotmány 2. § (1) bekezdésében deklarált jogállamiságból levezethető jogbiztonsághoz való alkotmányos joggal összefüggésben az önkormányzat, ha a határozata nem tartalmaz megfelelő jogszabályi hivatkozást, illetve ha nem rendelkezik a korábbi azonos tárgyú határozatának hatályáról. A panaszos az országgyűlési biztosokhoz írott beadványában kifogásolta, hogy Zugló Polgármesteri Hivatalától két egymásnak ellentmondó adókivetési határozatot kapott. Az országgyűlési biztos általános helyettese a jogbiztonsághoz és a tulajdonhoz való jog sérelmének veszélye miatt vizsgálatot indított, melynek során az előzményekről megállapította, hogy az önkormányzat a helyi adókról szóló törvény alapján 23/1992. számon rendeletet alkotott a helyi adókról. A rendelet alapján a panaszost 1998. február 27-én határozatban értesítették, hogy 1999. január 1-jétől építményadó fizetésére kötelezett, melynek mértéke a fenti rendelet szerint 600 Ft/m 2/év. Egy évvel később 1999. február 1-jén újabb határozatot kapott, mely szerint azonban 1999. január 1-jétől az építményadó fizetési kötelezettsége ugyanazon rendelet alapján 800 Ft/m 2/év. Az országgyűlési biztos általános helyettesének vizsgálata megállapította, hogy az adóügyi hatóság 1998-ban az ügyfelet határozatban arról értesítette, hogy az adóköteles személyek nyilvántartásába felvette, és az adófizetési kötelezettsége a törvény előírásának megfelelően a nyilvántartásba vételt követő év január 1-jétől kezdődik, annak mértéke a hatályos rendelet szerint 600 Ft/m 2/év. Az önkormányzat képviselő-testülete a 23/1992. számú rendeletét

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes